Sekolah Menengah Pay Fong

Sekolah Menengah Pay Fong () ialah satu-satunya sekolah menengah persendirian cina di Melaka, Malaysia, yang mempunyai bahagian Menengah Rendah dan Menengah Atas.

 Sejarah Sekolah 
Sekolah ini ditubuhkan pada 7 Julai 1913 dengan nama asal Sekolah Rendah Pay Fong. Pada tahun 1919, majalah sekolah Pay Fong diterbitkan. Pada tahun 1920, perpustakaan sekolah dan badan perwakilan pelajar ditubuhkan. Menjelang 1925, bahagian menengah rendah ditambah.

Pada tahun 1942, semasa penjajahan Jepun di Melaka, sekolah terpaksa ditutup setelah diambil alih oleh tentera Jepun. Sekolah dibuka semula pada tahun 1945. Pada tahun 1957, bahagian menengah atas ditubuhkan. Pada tahun 1962, Pay Fong menjadi satu-satunya sekolah menengah persendirian cina di negeri Melaka.

Pada tahun 1963, sebuah tugu peringatan memperingati Aw Boon Haw telah dibina. Pada tahun 1968, bangunan kayu di sebelah timur diruntuhkan dan digantikan dengan bangunan pejabat pentadbiran, makmal sains dan perpustakaan baharu. Pada tahun 1981, asrama lelaki dan perempuan ditambah. Pada tahun 1992, dewan lama diperbesarkan menjadi dewan baharu yang mampu memuatkan 3,500 orang.

Pada tahun 2000, rangkaian gentian optik bagi bilik komputer mula beroperasi. Pada tahun 2004, muzium sejarah sekolah dibuka. Pada tahun 2006, kelas khas Tingkatan 1 (kelas klasik) ditubuhkan bagi pelajar baharu yang gagal dalam ujian kemasukan. Pada tahun yang sama, Kad Pintar Pay Fong mula digunakan.

Pada tahun 2011, lembaga pengarah menubuhkan Dana Kebajikan bagi meningkatkan kesejahteraan guru. Pada tahun 2013, sekolah menyambut ulang tahun ke-100 penubuhannya. Pada tahun 2015, Pay Fong menandatangani perjanjian persekolahan kembar dengan Sekolah Menengah Ochang di Korea dan melaksanakan program pertukaran pelajar.

Pada tahun 2016, sistem pendidikan dua tahun diubah kepada sistem tiga tahun berkonsepkan "Pendidikan Liberal". Tahun yang sama juga menyaksikan penandatanganan perjanjian kerjasama pendidikan Projek Usahawan Muda (Young Enterprise Program) dan penubuhan Persatuan Alumni Taiwan Sekolah Menengah Pay Fong.Sejarah Sekolah Pay Fong  – Laman rasmi Pay Fong

 Rujukan 

Kategori:Sekolah Menengah Persendirian Cina di Malaysia
Kategori:Sekolah menengah di Melaka